ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
Μένετε πίσω, δεσποινίς Γουίτλο.
Σταματήστε!
Δεν το έχουμε ακόμα.
Το έργο δεν έχει πρωταγωνιστή. Δεν έχει έναν κακό ή ένα θύμα.
Είστε ένα μικρό κομμάτι σε αυτό το διεστραμμένο παζλ.
Γουίτλο, κέντρο. Μόνη.
Και…
Είπα μία στροφή εδώ. Σε δυσκολεύει η χορογραφία;
Όχι, απλώς μπορώ να κάνω διπλή.
Θέλω τη χορογραφία μου όπως την ετοίμασα.
Ναι. Θα δοκιμάσω ξανά.
Μια άλλη μέρα.
Εσύ, από την αρχή. Ξανά.
Δείξ' της τη χορογραφία.
Έξι, επτά, οκτώ.
Ο Κόστα τα έβαλε με την Μπετ.
Την κατηγορεί για το μικρό μας πραξικόπημα.
Έτσι γίνεται, Γουίτλο.
Τηλέφωνο.
Εσύ. Τώρα!
Πριν αποκτήσουν όλοι κινητά,
εδώ συνέβαιναν όλα.
Οι φοιτητές δέχονταν κλήσεις κι έκαναν ουρά για να τηλεφωνήσουν.
Θα είναι ο αδερφός μου. Έχασε το κινητό και ξέχασε τον αριθμό.
Έρχεται αύριο.
Τάιλερ, σου είπα να…
Κλήση με χρέωση από Φυλακές Ρόγκεν.
Υπάρχει ασφάλεια στον ομαδικό χορό.
Είσαι ορατή και ταυτόχρονα αόρατη, σαν ζώο σε αγέλη.
Δέχεστε τη χρέωση;
Δέχομαι.
Αλλά σε σόλο, δεν μπορείς να κρυφτείς.
Βέα;
Είσαι μόνο εσύ, μόνη σου στο φως, εκτεθειμένη σε όλο τον κόσμο.
Μαμά;
Γλυκιά μου.
Μου έλειψες.
Ελάτε, παιδιά! Μόλις έφτασε το εμπόρευμα!
Η μαμά μόλις κέρδισε 500 σε ξυστό
και μου έστειλε ένα πακέτο με διάφορα.
Έχουμε 20 λεπτά.
Ναι, κι εγώ έχω ένα κορμάκι για δόσιμο.
Αρχίστε το παζάρι.
Μία κινησιοταινία για αυτά τα δύο κολάν.
Ρίξε κι ένα απορρυπαντικό, και το κλείσαμε.
Μισή μπομπίνα κορδέλα για τη γλυκόριζα;
Έλα, Γκουέν, κάνε κάτι καλύτερο.
Κανείς;
Γεια.
Βρήκες δουλειά;
Όχι. Ούτε μία συνέντευξη.
Υπάρχει ένας κακός κόσμος εκεί έξω και δεν ξέρω να κάνω τίποτα εκεί.
Η Πέιτζ κάνει πάρτι.
Αν θέλεις χιλιάδες λαστιχάκια, τώρα είναι η ευκαιρία σου.
Να μου λείπει.
Δύσκολη μέρα;
Πήρε η μαμά σου.
Ποιος σ' το είπε;
Καλή μου, η Τόρι δεν κρατάει μυστικό.
Αλλά ποιος κάνει κλήσεις με χρέωσή σου;
Τι έχει η μαμά σου; Αφραγκία; Νοσοκομείο;
Είναι στη φυλακή.
-Κοίτα, μη με κρίνεις. -Πώς θα μπορούσα;
Είμαι από οικογένεια κακοποιών.
Έχω έναν ξάδερφο και δύο θείους μέσα.
-Και τη γιαγιά παλιά, για τράφικινγκ. -Τι;
Είμαι πλέμπα, καλή μου.
Μέχρι που γεννήθηκα, όλοι οι Μακρέι σάπιζαν στη φυλακή.
Πού είναι;
Στις Φυλακές Ρόγκεν.
Κάτσε, είναι διαδρομή δυο ωρών.
Μεγάλωσα στο Ιλινόι.
Αλλά όταν φυλακίστηκε, πήγαμε με τον Τάιλερ στη γιαγιά, στο Λ.Α.
Όταν πέθανε η γιαγιά, μείναμε οι δυο μας.
Η μητέρα μου μπορεί να σαπίσει.
Αυτή η γυναίκα σε γέννησε. Δείξ' της λίγη αγάπη!
Αυτό το έκοψα πριν από έξι χρόνια.
Έπρεπε να έχω πρωταγωνιστικό ρόλο,
και τώρα είμαι στο κορ ντε μπαλέ, σε ένα ασήμαντο σόλο.
Όλες το κάνουμε κάποια στιγμή.
Ναι, αλλά όχι η Μπετ.
-Απαίτησε καλύτερο σόλο. -Έχει δίκιο. Ο ρόλος ήταν δικός σου.
Γεια!
Ο εξαιρετικός χορευτής, Κέιλεμπ Γουίκ.
Κέιλεμπ! Είσαι μούσκεμα.
Αμάν! Σε βλέπω τετραπλή.
Κέιλεμπ. Τι διάολο;
Δεν καταλαβαίνω. Δεν έχει πιει.
Σέιν!
Θέλω προκαταρκτικά, φίλε.
Χαλάρωσε.
Θεέ μου, είσαι μανιακός!
Ηρεμήστε. Θέλετε να έρθει η Τόρι;
Δεν θα με βρει. Θα πετάξω!
Γαμώτο! Κέιλεμπ!
Θεέ μου!
Φίλε, είσαι καλά;
Τι διάολο συμβαίνει;
-Θα φέρω κουβέρτες. -Γιατί;
-Είναι σαν κρίση. -Ασθενοφόρο χρειάζεται!
-Πάλι στα επείγοντα; Η μαντάμ θα φρίξει! -Χρειάζεται βοήθεια.
-Δεν θα καλέσουμε ασθενοφόρο! -Να το πούμε στην Τόρι.
Πες μου ότι δεν κάλεσες τη Μονίκ.
Και να την ενοχλήσω με ιστορίες ανικανότητας;
Συγκρατήθηκα.
Χαίρομαι, γιατί εσύ κι εγώ έχουμε μεγάλο πρόβλημα.
Πρώτον, άφησες τους μαθητές ξύπνιους αργά.
-Δεν ήταν ακόμα ώρα για ύπνο. -Έπιναν; Εσύ;
Όχι, Σελίνα, έκανα τη δουλειά μου.
Και γιατί ο Κέιλεμπ σκαρφάλωνε σε τοίχο;
Δεν ήταν αυτός. Ήταν το Rohypnol.
Το Rohypnol; Tο χάπι του βιασμού;
Προφανώς υπάρχει μια παράδοξη αντίδραση
όπου κάποια άτομα, κυρίως αγόρια, δεν κοιμούνται, σαλτάρουν.
Αυτό έπαθε.
Είναι η δεύτερη φορά που ναρκώνεται μαθητής.
Ποιος ήταν ο πρώτος;
Σελίνα!
Το λαμπρό μας αστέρι.
Η Κάσι Σορ;
Τη νύχτα που έπεσε.
Η καλύτερη χορεύτριά μας ναρκώθηκε όπως ο Κέιλεμπ;
Η μαντάμ το ανέλαβε.
Δηλαδή πάει να τα καλύψει όλα!
Τόρι, δουλεύεις για εμάς, όχι για τα παιδιά.
Μην ανακατεύεσαι, αλλιώς βρες άλλη δουλειά.
Θα γίνει καλά, αν ενδιαφέρεσαι.
Δηλαδή μου δώσανε το ίδιο χάπι που δίνουν οι χαμένοι για να πηδήξουν;
Έτσι άκουσα.
Φίλε, κάποιος σε έβαλε στόχο.
Μα γιατί εμένα;
Το έκαναν και στην Κάσι.
Κάποιος τη νάρκωσε.
Να πάρει!
Λες ότι ένας ανώμαλος δρα ακόμα εδώ;
Άρχισε να γίνεται τρελό.
Ναμπίλ, σ' ευχαριστώ που με ενημέρωσες.
-Καλοσύνη σου. -Δεν είναι καλοσύνη.
Αν βρούμε ποιος σου το έκανε, θα βρούμε ποιος το έκανε στην Κάσι.
Καλώς ήρθες στο σπίτι σου, Νεβέα.
-Αυτό δεν είναι το σπίτι μου. -Τώρα είναι.
Γεια σου, Τάι.
Γεια σου, Νέβι. Παίζουμε;
Συμβαίνει ξανά.
Κρύψου και θα είστε όλοι καλά.
Μη μου γυρίζεις…
Δεν έχει δικαίωμα!
Τάιλερ, μη!
-Έπρεπε να τον σταματήσεις. -Τάιλερ, σήκω!
-Μαμά, όχι! -Αστυνομία!
Ήρθε η αστυνομία. Είσαι ασφαλής.
Όχι, δεν είμαι!
Σταματήστε!
Μη!
Όχι!
-Δεν έκανε τίποτα! -Μας είπες να τον πυροβολήσουμε.
-Δεν το έκανα! -Κανείς δεν ξεφεύγει, Νεβέα.
Πάντα θα σε προστατεύω.
ΩΡΑΙΟΣ! ΕΥΧΑΡΙΣΤΩ. ΤΙ ΚΑΝΕΙΣ;
ΑΡΑΖΩ ΚΑΙ ΚΟΙΤΑΖΩ.
Ναι;
Κι άλλο άσχημο;
Ναι. Παλιό, αλλά καλό.
Είσαι καλά;
Λοιπόν, σου έχω κάτι να ξεχαστείς.
Είναι ένας κορμός.
Πού θες να καταλήξεις;
Ποιος ξέρει;
Μάλλον τον ξέρεις καλύτερα από όσο εγώ τη μαμά μου.
Διόρθωσέ το.
Αλλιώς θα επηρεάσει το μυαλό και τον χορό σου.
Δεν έχει συμβεί ως τώρα, αλλά…
κάποιες φορές νομίζω ότι ίσως αυτό με ωθεί.
Μπορείς να αφήσεις τον τύπο με τον κορμό για ένα λεπτό;
Αυτήν τη στιγμή, γλυκιά μου, φροντίζω εσένα.
Το λεωφορείο για Ρόγκεν φεύγει αύριο στις 8:00. Θα το πάρουμε;
-Θα έχει άλλες επιπτώσεις; -Ο γιατρός είπε όχι.
Θέλω απλώς να το αποβάλω με τον ιδρώτα και να προχωρήσω.
-Απίστευτο που συνέβη και στην Κάσι. -Θα είναι το ίδιο άτομο.
Μάλλον ήταν ο Σέιν.
Κατηγορείς τον καλύτερό σου φίλο;
-Σκληρό. -Σκέψου το.
Την έπεφτε στον Κέιλεμπ απόψε. Ίσως σε γουστάρει.
Είμαι σίγουρος ότι εγώ του την έπεφτα.
Και μισεί την Κάσι.
Όλοι τη μισούσαμε. Τη μισούμε. Τέλος πάντων.
Εγώ δεν τον αντέχω, αλλά είναι πολύ σκληρό εκ μέρους σου.
Μια θεωρία είναι.
ΤΟ ΧΑΠΙ ΤΟΥ ΒΙΑΣΜΟΥ
Αμάν.
Τι;
Δεν ήταν ο Σέιν.
Εγώ ήμουν.
Μόνος σου το έκανες;
Η λαγονοκνημιαία με πέθαινε κι έκλεψα Advil από την Τζουν.
Η Τζουν Παρκ έχει χάπια;
Ποιον νάρκωσα;
-Τον Κέιλεμπ! Και την Κάσι! -Τι;
Παραδέξου το! Έχεις χάπια!
Άσε με! Τι κάνεις;
Μπετ, τι ψάχνεις;
Λες ότι έχεις μόνο Advil εδώ;
-Κοίταξέ με. Μαζεύω λούτρινα! -Θα είναι γεμάτα ναρκωτικά.
Μπετ. Μη!
Ήθελες να βγάλεις την Κάσι από τη μέση.
Πάντως, εσύ τη μισούσες.
Όταν πήρε τον ρόλο της Ορόρα, είπες ότι την ήθελες νεκρή.
Δεν εννοούσα κυριολεκτικά.
Τώρα οι μπάτσοι ψάχνουν, και κάνεις αντιπερισπασμό;
Εσύ έχεις τα χάπια, Τζουν.
Βλέπεις αυτά τα δύο; Αυτά είναι χάπια βιασμού!
Μωρέ μπράβο!
Δεν είναι δικά μου.
Δεν τα έβαλα εκεί.
Μπετ, πίστεψέ με.
Έσμε…
-Ας το έκανες πριν από ένα λεπτό. -Ας ερχόσουν πριν από μια ώρα.
Έχασες πολλά.
Ίσως ξέρουμε ποια έδωσε Rohypnol στην Κάσι.
-Δεν είμαστε σίγουροι ότι… -Ποια είναι;
Η Τζουν Παρκ.
Πώς είναι δυνατόν;
-Είναι η πιο πιστή φίλη της. -Ή η πιο ένοχη.
Και μη σκέφτεσαι καν αυτό που σκέφτεσαι να κάνεις.
Αν αρχίσεις να την κυνηγάς,
θα πας στη φυλακή, θα απελαθείς ή θα πάθεις χειρότερα.
Αν δώσεις αυτήν τη μάχη, εσύ θα φας τα μούτρα σου.
Αν παραπατήσεις σε σόλο, το λάθος είναι δικό σου.
Το κοινό δεν ακούει αν η ορχήστρα παίζει γρήγορα,
δεν βλέπει το ολισθηρό πάτωμα.
Δεν βλέπουν τις ώρες που δούλεψες,
ούτε πώς έκανες το άλμα σωστά εκατό φορές στις πρόβες.
Σε βλέπουν μόνο στιγμή με στιγμή.
Τώρα.
Και τώρα.
Σε κάθε σετ των οκτώ, έχεις μια τρομερή, όμορφη ευκαιρία να σηκωθείς
και να ξεκινήσεις πάλι.
Γεια σας, αστυφύλακα Κρουζ. Τόρι Φούλερ από τη σχολή Άρτσερ.
Σωστά.
-Γεια. -Γεια.
Μου έδωσαν κάποια στοιχεία που θα δώσω σε εσάς, όχι στους ανωτέρους μου,
αφού δεν νοιάζονται για την ασφάλεια των παιδιών.
Τι στοιχεία;
Έδωσαν υπνωτικά σε δεύτερο μαθητή, και ξέρω ποια το έκανε.
-Αυτή η σιγανοπαπαδιά, η Τζουν Παρκ. -Τώρα χτύπησε τον Κέιλεμπ Γουίκ.
Και το έκανε η Τζουν;
Όχι άμεσα.
Δηλαδή;
Ο Κέιλεμπ νόμιζε ότι της έκλεψε Advil, αλλά τελικά ήταν κάτι πολύ πιο δυνατό.
Το θέμα είναι ότι η Τζουν Παρκ είχε απόθεμα Rohypnol,
που είχε πάρει και η Κάσι Σορ το βράδυ που έπεσε…
Πώς το ξέρετε;
Η έρευνα έκλεισε πριν βγουν τα αποτελέσματα.
Μόνο η οικογένεια τα είδε.
Αυτή η κοπέλα τα συνέδεσε.
Δεν θέλω να τα βάλω με μια φίλη, αλλά φοβάμαι μήπως είμαι η επόμενη.
Θα το κοιτάξω.
Ευχαριστούμε.
Όπως κάθε αρχή, η αρχή ενός σόλο είναι η πιο τρομακτική.
Η τελευταία, μοναχική ανάσα στην κουίντα.
Μετά αρχίζει η μουσική.
Έχεις εκπαιδευτεί γι' αυτήν τη στιγμή, πάλεψες, μάτωσες γι' αυτήν.
Το μόνο που έχεις να κάνεις είναι να βγεις στο φως.
Μην αγγίζεστε.
Μην ενθουσιάζεσαι.
Έχουμε χορογραφήσει το κομμάτι σου.
-Χρειάζομαι περισσότερα. -Αυτό μπορείς να κάνεις.
Θες να ρεζιλευτούμε και οι δύο;
Δεν μιλάτε σοβαρά.
Ο Αντεροβγάλτης βουτάει στο σκοτάδι μας.
Σε βάθη που δεν πιστεύω ότι μπορείς να φτάσεις.
Μην προτρέχεις.
Βλέπω όλα όσα σκέφτεσαι.
Ξάφνιασέ με.
Σαγήνεψέ με.
Θα κάνω ό,τι μπορώ.
Πλιέ.
Θα σας εξηγήσω για τα χάπια. Αφορά την Μπετ και τη βεντέτα της…
Ποια χάπια;
Ορίστε;
Είπες "χάπια".
Όχι, δεν το είπα.
Ναι, το είπες.
Δηλαδή δεν με φωνάξατε για τα χάπια;
Σε φώναξα επειδή χρωστάς 407 δολάρια για προμήθειες και κοστούμια.
Οι φοιτητές έχουν πίστωση ως 400 δολάρια.
Το ξέρω αυτό.
Τα έχεις;
Εγώ… δεν τα έχω. Η μητέρα μου πληρώνει…
Σύμφωνα με αυτήν, όχι πλέον.
-Γι' αυτό θα βρω δουλειά. -Τι δουλειά;
Είναι κάτι για το οποίο θα σας ενημερώσω.
Και τα παπούτσια της μαντάμ σάς πάνε.
Πήγε να πιάσει την καλύτερη θέση, και της είπα "Θα ξεκινήσεις πίσω".
Σέιν.
Δεν πας να μας φέρεις λίγα σνακ;
Εννοείται.
Πες μου ότι δεν είναι το αγόρι σου.
Μαμά! Όχι.
Ο Σέιν είναι…
-Όχι. -Ήθελα να δω αν βλέπεις ό,τι βλέπω.
Ξέρεις, είναι ο μόνος λόγος που ήρθα.
Λοιπόν, τι διαβάζεις αυτές τις μέρες;
Μόνο τα μαθήματά μου.
Βέα! Σου έδωσα καλύτερη ανατροφή.
Δεν έχω τόσο ελεύθερο χρόνο όσο εσύ.
Όχι. Δεν έχεις.
Είσαι πολυάσχολη. Διάβασα το άρθρο "Το μέλλον του μπαλέτου".
Ήμουν τόσο περήφανη, που το έδειξα σε όλους εδώ.
Αυτό μου έδωσε το θάρρος να σε πάρω.
Χαίρομαι.
Ναι.
Και ο συγχρονισμός είναι τέλειος, με την ακρόαση για την αποφυλάκιση.
Πότε;
Αύριο.
Δεν σου είπε ο Τάιλερ ότι θα έρθει;
Ναι, αλλά δεν ανέφερε ακρόαση.
Λοιπόν, θα κάνει δήλωση,
και ήλπιζα να κάνεις το ίδιο κι εσύ.
Θέλουν να δουν ότι έχω δεσμούς με την κοινότητα,
ότι υπάρχουν άνθρωποι στον κόσμο που με στηρίζουν.
Γι' αυτό με κάλεσες.
-Γλυκιά μου, όχι, ήθελα να… -Μη μ' αγγίζεις.
Βέα, προσπαθώ να σου πω…
Έχω την ευκαιρία να είμαι η μητέρα σου.
Θα το δεχτείς ή όχι;
Μακριά από το μαχαίρι.
Η Μπετ λέει ότι καταστρέφεις την καριέρα της.
Οπότε, την κάλεσα για φαγητό με το αγόρι της.
-Της έδωσα ό,τι μπορεί να κάνει. -Θα της εξηγήσεις.
Τώρα γίνε το σκλαβάκι μου στην κουζίνα.
Δεν θα εξηγήσω τίποτα σε μια έφηβη.
Είναι αδερφή μου, Ραμόν.
Σε παρακαλώ.
Πορ φαβόρ.
Μόνο αν παραγγείλουμε.
Δεν αντέχω κι άλλο στήθος κοτόπουλο στον ατμό.
ΝΤΙΛΙΑ: ΑΠΟΨΕ ΘΑ ΠΑΡΑΓΓΕΙΛΟΥΜΕ, ΤΥΧΕΡΟΥΛΑ.
ΝΑ ΕΙΣΑΙ ΦΡΟΝΙΜΗ.
Γεια. Πήρα το μήνυμά σου.
Πού ήσουν όλη μέρα;
-Δεν έπνιξες την Τζουν, έτσι; -Όχι.
Αλλά διέδωσα την ιστορία.
Αλλιώς θα με κατέστρεφε.
Κι απόψε θα βγάλω νύχια για να πάρω φοβερό ρόλο.
Μ' αρέσει να βγάζεις νύχια.
Αυτή είναι η πιο σέξι φαντασίωσή σου;
Να σε δέσω και να σε φιμώσω;
Σοβαρολογώ.
Δεν ξέρω. Εσύ;
Δεν ξέρω.
Ίσως ένα τρίο;
Αλήθεια; Με ποια;
Την Έσμε; Τι λες για την Γκουέν;
Σκεφτόμουν…
με έναν άντρα ίσως.
Ξέχνα το. Δεν θέλω να σε δω με άλλον.
Κι αν είναι ο σωστός τύπος;
Με τίποτα, Μπετ.
Συγγνώμη, αλλά δεν λειτουργώ έτσι εγώ.
Πουλάς στο eBay τις πουέντ της Τζούλι Κεντ;
-Όχι! -Μόλις ανέβηκε.
Στάσου. Παίρνεις ειδοποιήσεις για την Κεντ;
Δεν είναι αυτό το θέμα. Τόσο άφραγκη είσαι;
Τι σε νοιάζει; Χθες βράδυ με είπες δηλητηριάστρια.
Σήμερα σκέφτομαι πως, αν είναι αλήθεια, είσαι πολύ γαμάτη.
Γι' αυτό σου έχω δουλειά,
αλλά να είσαι κουλ. Σοβαρολογώ.
Έσμε, μπορώ να είμαι κουλ.
Με την Πέιτζ δουλεύουμε Σάββατα στο Μίτσι Μπιτς Κλαμπ.
Η σχολή το ξέρει, δεν έχει θέμα.
Η Κάσι δούλευε εκεί.
Ναι. Μας λείπει μία, από τότε που έπεσε.
Η αλήθεια είναι ότι δεν είμαι τόσο κουλ.
Ο Ρούντι διαφωνεί.
Αντιμετώπισες την Μπετ.
Άσε τον Ρούντι ήσυχο.
Θα τα πας καλά.
Είχα δίκιο.
Δεν ήθελε στ' αλήθεια να δει εμένα.
Ήθελε η τέλεια κόρη της, το "μέλλον του μπαλέτου",
να κλάψει μπροστά στην επιτροπή αποφυλάκισης.
Προσπαθεί να ξαναχτίσει τη ζωή της και σε θέλει εκεί.
Εγώ δεν τη θέλω.
Είναι μητέρα σου.
Ναι.
Και σκότωσε άνθρωπο.
Ο πατέρας μου πέθανε από έμφραγμα, πριν από χρόνια.
Μετά απ' αυτό, κάτι έσπασε μέσα της.
Έκανε κάθε κακή επιλογή που υπήρχε.
Σε οικονομικά θέματα, δουλειές, άντρες…
Η χειρότερη ήταν ο Γκρεγκ.
Τη χτυπούσε.
Κι ένα βράδυ…
χτύπησε τον αδερφό μου.
Και τότε τον αντιμετώπισε;
Ήταν ένας άρρωστος μαλάκας, δεν έπρεπε να τον βάλει στο σπίτι μας.
Της είπα να τον ξεφορτωθεί.
Αλλά κανείς δεν ακούει ένα δεκάχρονο.
Μου πήρε τα πάντα.
Τώρα προσπαθεί να τα δώσει πίσω.
Μου ζητάει να εγγυηθώ γι' αυτήν αν βγει έξω,
και δεν θέλω τέτοια υποχρέωση.
Αρχιφύλακα.
Είχα δύο επισκέπτριες από τη σχολή. Δώσανε Rohypnol σε μαθητή,
και το ίδιο συνέβη και στην Κάσι Σορ.
Αφού δεν μπορούμε να δούμε την τοξικολογική, το έψαξα.
Η νοσοκόμα δεν μου το είπε καθαρά, αλλά υπονόησε ότι ισχύει.
Ξέρουμε τίνος ήταν τα χάπια. Θα πάρουμε ένταλμα.
-Ποιος είναι ο τύπος; -Βασικά, είναι κορίτσι.
Εντάξει.
Αν βρεις στοιχεία για τον εισαγγελέα, δεν θα σε σταματήσω.
Μπράβο, Κρουζ.
Μακάρι να έχεις δίκιο.
-Έχεις ξανάρθει εδώ; -Τάιλερ;
Γεια! Μεγάλη αδερφούλα!
Έλα εδώ.
Μου έλειψες.
Εμένα μου έλειψες!
Παρ' όλο που δεν μου είπες γιατί ήρθες εδώ.
-Εντάξει, Νέβι, θα το έκανα. -Καθάρισε η μαμά για σένα.
Να σας διακόψω για να πω γεια. Σέιν. Χαίρω πολύ.
-Γεια. -Ο αδερφός σου έχει πολλή πλάκα.
-Η Λίντι λέει ότι έχει πάρτι απόψε. -Όχι για εμάς.
-Πρέπει να μιλήσουμε. -Μιλάμε στο πάρτι.
Σέιν, Λίντι! Σώστε με από την ξενέρωτη!
Εντάξει. Καλά.
Νομίζω ότι ο φίλος σου με γουστάρει.
Έλα, Τάι.
Εσύ όλα τα χορογραφείς.
Θέλω να ξέρω πώς θα πάνε τα πράγματα.
Μόνο να είσαι ευγενικός, σε παρακαλώ.
Γεια! Φοβερό μέρος!
Γεια σου, Κόστα.
Γεια, κύριε Κόστα.
Καλησπέρα, κύριε Κόστα.
Ευχαριστούμε.
Φοβάσαι να με αντιμετωπίσεις χωρίς ενισχύσεις.
Είμαι βασίλισσα. Όταν λέω "Πηδήξτε", ρωτάνε "Πόσο ψηλά;"
Δεν έχουμε φαΐ για όλους.
Δεν πεινάμε, Ντι. Διψάμε.
Θες ακόμα να το παίξω καλός;
Χαμογέλα στους άσχημους.
Είναι πιο γενναιόδωροι.
Ποιος παρήγγειλε μπίρα Sappho;
Σταθείτε, λέγεται Sapporo;
Θεέ μου, λυπάμαι πολύ! Θα…
-Μπορώ να το κάνω εγώ; -Κύριε, δεν ήθελα να…
Κατάλαβα. Πρώτη μέρα;
Δεν πειράζει. Συμβαίνουν αυτά.
Ο Ραμόν έχει δίκιο. Είσαι παιδί.
Αυτός ο πόλεμος πρέπει να σταματήσει.
Γιατί;
Αφού λέει πως είμαι η ανώριμη εδώ.
Πάω να χορέψω.
-Ποιο είναι το μυστικό σου; -Αμέτρητες κάμψεις. Το δικό σου;
Όχι. Εννοώ ότι η Νεβέα είναι ράκος ψυχολογικά με τη μαμά σας,
αλλά εσύ είσαι άνετος.
Η Νέβι είναι σκληρή με τον εαυτό της, αλλά και με όλους.
Το θέμα είναι ότι οι υπόλοιποι είμαστε θνητοί.
Όσον αφορά τη μητέρα μας,
η Νέβι είναι τόσο κακιά όσο ο δικαστής που την καταδίκασε.
Γεια.
Ώρα για αναψυκτικό.
Γι' αυτό σου είναι τόσο εύκολο να μιλήσεις στην ακρόαση.
Ποτέ δεν μιλάς σοβαρά.
Ο θυμός γερνάει. Πρέπει να διατηρήσω το δέρμα μου.
Τάι, δεν μου το είπες καν.
Δεν θα με άφηνες να μιλήσω.
Δεν μπορώ ούτε να την αναφέρω χωρίς να φλιπάρεις.
Προσπαθώ να αρχίσω μια νέα ζωή εδώ.
Ακόμα κι από τη φυλακή, η μαμά με τραβάει πίσω.
Δεν θες να βοηθήσεις; Μείνε σπίτι.
Αλλά να ξέρεις πού μένεις. Διάδρομοι,
μικρά δωμάτια, κλειδωμένες πόρτες…
Κι εσύ σε φυλακή είσαι.
Μόνο που δεν προσπαθώ να βγω.
Δεν το πιστεύω ότι είμαι εδώ.
Ούτε εγώ.
Γεια. Καλώς ήρθατε.
-Η ζούγκλα έχει κίνηση απόψε. -Ναι.
Πόσο καιρό κάνεις μπαλέτο;
Πώς ξέρετε ότι χορεύω;
Ο ιδιοκτήτης έχει προτιμήσεις.
Δεν είμαι σίγουρη ότι τα καταφέρνω.
Χρειάζεσαι ένα διάλειμμα.
Για να μάθεις τα κατατόπια, πήγαινε στο νερό, όπως λέω.
Θέλω να πω, είμαστε στην ακτή.
Έχω άλλη μία ώρα βάρδιας.
Μόνο που στο Μίτσι Μπιτς Κλαμπ,
ο πελάτης έχει πάντα δίκιο.
Κύριε Κόστα. Σούπερ συγγνώμη.
Είχα σούπερ άγχος που είμαι εδώ και τώρα δεν νιώθω τόσο σούπερ.
Δοκίμασε ανθρακούχο νερό. Έλα.
Φίλε, είσαι βάιραλ.
Δεν το πιστεύω ότι ένας μαλάκας με τράβηξε.
Και σε απαθανάτισε ως κόπανο.
Άμα βάζεις φίδι στον κόρφο σου…
-Ναι, αλλά ποιος είναι το φίδι; -Η Τζουν, προφανώς.
Με όσα βρήκαμε, θα καταδικαστεί για την Κάσι.
Ναι, αλλά πώς της το έδωσε;
Το βρήκα.
Κοίτα να μαθαίνεις.
Έχεις δίκιο.
Είναι πολύ καλύτερα εδώ κάτω.
Ο κόσμος ξεχνάει ότι το Σικάγο έχει λίμνη.
Είναι σαν διακοπές.
Τις χρειάζομαι και είμαι έξω από τα κυβικά μου.
Εδώ όλοι υποκρίνονται.
Οι περισσότεροι δεν έχουν τόσο απαίσια πράγματα να κουκουλώσουν.
Είμαι σίγουρος πως, ό,τι κι αν έκανες, δεν είναι φοβερό.
Είναι το χειρότερο.
Γιατί δεν το βγάζεις από μέσα σου;
Ούτε που σε ξέρω.
Ακριβώς. Θα ήταν σαν να ψιθυρίζεις στα κύματα.
Θα ξεπλενόσουν.
Έβαλα τη συγκάτοικό μου σε κώμα.
Λοιπόν, δεν είναι κάτι που ακούς κάθε μέρα.
-Δεν το ήθελα, ορκίζομαι. -Ναι.
Ή το ήθελα. Αλλά ήθελα να ναρκωθεί,
όχι να πέσει από την ταράτσα.
Της έδωσα Rohypnol για να είναι εκτός παιχνιδιού την επoμένη
και να τα καταφέρω καλύτερα από αυτήν σε μια φοβερά σημαντική οντισιόν.
Δεν φαντάστηκα
ότι θα τρέκλιζε ως την ταράτσα και θα έπεφτε.
Αυτή η κοπέλα είναι ακόμα ζωντανή;
Μετά βίας.
Και φταίω εγώ.
Αλλά αν το μάθουν στη σχολή, τελείωσα.
Ή…
θα δουν αυτό που βλέπω.
Ένα καλό άτομο…
που έκανε ένα λάθος.
Η Κάσι είχε πιει μόνο ένα ποτό.
Μοιράστηκε μια τετράδα κοκτέιλ μ' εμένα, την Γκουέν και την Τζουν.
Βλέπεις; Πίνουμε πριν το πάρτι.
Είναι στο Snapchat; Δεν το είδα.
Μόνο τα κορίτσια. Το έχω στις φωτογραφίες μου.
Με την Γκουέν, φύγαμε στις 9:45 και πήγαμε στην ταράτσα.
Αλλά η Κάσι κι η Τζουν ήταν ακόμα κάτω και έπιναν.
Τι ώρα έπεσε η Κάσι;
Πριν από τις 10:13, που έβγαλα αυτή.
-Τι διάολο; -Αμάν. Αλήθεια την τράβηξες εσύ;
Παιδιά. Η Κάσι ήταν εκεί στον δρόμο. Τι άλλο να έκανα;
Μήπως να μην έπαιρνες φωτογραφία;
Όχι, ευτυχώς που το έκανε!
Κανείς δεν την είδε να πέφτει, κι αυτό βοηθάει στην ώρα.
Ήπιε το κοκτέιλ στο δωμάτιό της
και δέκα λεπτά μετά έπεσε από την ταράτσα.
Το χάπι δεν σε πιάνει αμέσως.
Ήμουν νηστικός, αλλά δεν ένιωσα τίποτα για 30 λεπτά.
Δηλαδή η πτώση της Κάσι…
δεν οφείλεται στο χάπι;
Η Τζουν σίγουρα της το έδωσε.
Και; Δεν σημαίνει ότι γι' αυτό έπεσε.
Σωστά. Σημαίνει ότι κάποιος μπορεί να την έσπρωξε.
Σοβαρά υπερασπίζεστε την Τζουν;
Όλοι φοβάστε την αλήθεια.
ΟΡΕΝ: ΕΛΑ ΣΤΗΝ ΤΟΥΑΛΕΤΑ
Είναι απαίσιο, φίλε.
-Θα την πάω σπίτι. -Θα διώξω τους καραγκιόζηδες.
Έλα. Εντάξει. Ναι.
Πάμε να φύγουμε.
Όχι ακόμα.
-Θα πάρω τον Ραμόν με το μέρος μου. -Τώρα έγινε Ραμόν;
Έχουμε μια συζήτηση ενηλίκων.
Θα του δείξω για τι είμαι ικανή.
Είσαι φοβερή χορεύτρια. Δεν χρειάζεσαι την έγκρισή του.
Ίσως όχι, αλλά χρειάζομαι ένα καλό σόλο, που δεν μου έχει δώσει.
Δεν σταματάς ποτέ.
Πολλά μπορούν να γίνουν στο σκοτάδι.
Αλλά εσύ κι ο Σέιν ξέρετε απ' αυτά, έτσι;
Ένα τελευταίο;
Θα έλεγα ότι απόψε το αξίζω.
Ήταν όμορφα, κύριε. Σας ευχαριστούμε.
Ναι.
Εκπλήσσομαι που τελείωσε τόσο γρήγορα.
Μείναμε για να σας ευχαριστήσουμε.
Έτσι, Όρεν;
Ναι.
Η Μπετ ελπίζει σε κάτι παραπάνω. Κάποιο προνόμιο.
Μια ευκαιρία να λάμψει.
Τώρα εσείς.
Βλέπω το παιχνίδι σου.
Μην προτρέχεις.
Βλέπω όλα όσα σκέφτεσαι.
Σου θυμίζει κάτι;
Είπες "Ξάφνιασέ με". Ακόμα καλύτερα, "Σαγήνεψέ με".
Τώρα είναι η ευκαιρία σου.
Ή ίσως δεν μπορείς.
Εγώ δεν μπορώ.
-Ραγίζεις την καρδιά του. -Κι εσύ τη δική μου.
Δεν θα πάρεις έτσι ρόλο.
Σου δίνω προσοχή.
Μαθαίνω από σένα.
Η αδερφή σου έρχεται.
Κλείσε την πόρτα φεύγοντας.
Ναμπίλ;
Μάντεψε.
Έβγαλα 80 δολάρια απόψε.
Αν συνεχίσω έτσι, θα πλουτίσω.
Ξέρω ότι το έκανες.
Τι έκανα;
Μην κάνεις τη χαζή.
Την έστειλες.
Ναμπίλ…
Δεν ήθελα να βλάψω κανέναν, ορκίζομαι.
Αλλά το έκανες, Τζουν.
Μου ραγίζεις την καρδιά.
Και μόλις βρω αρκετά στοιχεία για να με πιστέψουν,
θα πέσεις πιο κάτω κι από την Κάσι.
Λυπάμαι πολύ. Πραγματικά.
Δεν ήθελα να πάει όπως πήγε.
Πρέπει να με πιστέψεις, Ναμπίλ. Δεν είμαι κακός άνθρωπος.
Έκανες κακά πράγματα.
Δεν υπάρχει πια εμπιστοσύνη.
Χωρίς εμπιστοσύνη, δεν θα χορέψουμε.
-Κοίτα, θα επανορθώσω. -Όχι. Δεν θέλω!
Θέλω να ζεις με τον φόβο κάθε μέρα, σε κάθε στροφή,
όπως ζω κι εγώ.
Θα έρθει η ώρα, Τζουν.
Ίσως αύριο, ίσως σε μερικές εβδομάδες.
Όταν θα περιμένεις ένα σήκωμα από μένα.
Ένα πιάσιμο… για το οποίο θα με εμπιστευτείς.
Και θέλω να ξέρεις ότι όταν έρθει η ώρα…
όταν θα είσαι πιο ευάλωτη…
θα σ' αφήσω να πέσεις.
Είναι η ακρόαση για την αποφυλάκιση της κυρίας Μακέιλα Στρόιερ,
Β-33456. Ανθρωποκτονία δευτέρου βαθμού.
Θα έχετε την ευκαιρία
να αποσαφηνίσετε ή να διορθώσετε τα γεγονότα.
Ωστόσο, αποδεχόμαστε την απόφαση του δικαστηρίου.
Δεν εκδικάζουμε ξανά την υπόθεση.
Θα αποφασίσουμε μόνο αν θα αποφυλακιστείτε υπό όρους.
-Είστε έτοιμη να μας μιλήσετε; -Μάλιστα.
Επομένως, πείτε μας αν συντρέχει λόγος αποφυλάκισής σας.
Ερωτευτήκαμε νέοι,
εγώ και ο πατέρας των παιδιών μου, Μάρτιν Στρόιερ.
Κάναμε τον γιο μου τον Τάιλερ.
Κάθεται εκεί.
Και την κόρη μου τη Νεβέα. Δεν μπορούσε να έρθει σήμερα.
Δεν είχαμε λεφτά, αλλά ήμασταν ευτυχισμένοι.
Και όταν πέθανε…
δεν ήξερα τι να κάνω.
Έπρεπε να βρω τρόπους να φροντίσω τα παιδιά μου.
Τι σχέση έχει αυτό με το έγκλημά σας;
Δεν ήρθα για να κάνω αυτό που θέλει.
Μόνο ότι ήμουν μόνη και ήμουν απελπισμένη,
έψαχνα για οποιοδήποτε στήριγμα μπορούσα να βρω.
Και ο Γκρέγκορι ήταν οξύθυμος,
αλλά πίστευα ότι έκανα το καλύτερο για την οικογένειά μου.
-Αλλά χτύπησε το μωρό μου. -Την κόρη σας;
Όχι, κυρία. Τον γιο μου.
Ποια μέρα συνέβη;
Ήταν τη μέρα…
Που χτυπήσατε τον Γκονζάλες
με ρόπαλο του μπέιζμπολ και τον τραυματίσατε θανάσιμα.
Μετανιώνω για ό,τι έκανα, κάθε μέρα της ζωής μου.
Μου στέρησε τα παιδιά μου.
Είναι ο λόγος που ο γιος μου είναι ανάπηρος,
επειδή τον πυροβόλησαν αστυνομικοί νομίζοντας ότι αυτός ήταν ο ένοχος.
Εγώ ήμουν. Μόνη μου το έκανα.
Και πλήρωσα ακριβά για το κακό που έκανα.
Θέλω απλώς μια ευκαιρία να κάνω το σωστό.
Όχι τώρα.
-Δεν θα γίνει πιο εύκολο. -Εντάξει. Το χθεσινό ήταν χάλια.
Προσπαθούσα να φτιάξω τα πράγματα.
Σε ποιον πλανήτη φτιάχνει τα πράγματα ένα τρίο με τον Ραμόν Κόστα;
Νόμιζα ότι θα σου άρεσε.
Γιατί;
Γιατί να μ' αρέσει κάτι τέτοιο;
Σ' άρεσε με τον Σέιν.
Όχι άλλα ψέματα, Όρεν.
Αυτός κι εγώ…
Το τελείωσα.
Ορκίζομαι, δεν ήταν τίποτα.
Γιατί δεν είμαι ποτέ αρκετή;
Είσαι υπεραρκετή.
Απλώς πήρα κάτι διαθέσιμο, κάτι εύκολο.
Δεν σήμαινε τίποτα.
Για σένα, ίσως.
-Αλλά για τον Σέιν; Για μένα; -Έχεις κάνει χειρότερα.
Αρνήσου το, και θα φύγω.
Θα επανορθώσω.
Θα δεις.
Μπράβο σου.
Την πρώτη τους φορά ενώπιον δικαστή,
οι περισσότεροι καινούργιοι τα χάνουν.
Έχω δει πιο τρομακτικά άτομα.
Με τόση δουλειά που κάνεις στην υπόθεση, έχεις χρόνο για ψυχοθεραπεία;
Φυσικά. Πάω στην ομαδική. Ακούω τις θλιβερές ιστορίες όλων.
Δέχομαι τις κλήσεις του θεραπευτή μου.
Η αλήθεια είναι ότι αυτό το ένταλμα είναι η καλύτερη ψυχοθεραπεία.
Θα σας δω όταν τη συλλάβουμε.
Δεσποινίς Στρόιερ!
Πιάνεις κακούς;
Αυτό προσπαθώ.
Άλλη μια ζωή καταστρέφεται.
Κανείς δεν πρέπει να κρίνεται από το μεγαλύτερο λάθος του,
μα δεν θα τους αφήνουμε κιόλας.
Υπάρχει πρόβλημα;
Θα έλεγα ότι όλοι στο κτίριο έχουν πρόβλημα.
Έλα. Έχουμε μόνο ένα λεπτό πριν αρχίσει η ακρόαση της μαμάς.
-Δεν μου το είπες. -Επειδή δεν σε αφορά.
Ελπίζω να αποφασίσουν ότι κέρδισε μια θέση έξω,
γιατί, όταν είσαι σε παγίδα,
χρειάζεσαι κάποιον να σε ελευθερώσει.
Αλλά πολλοί δεν το κατανοούν.
-Υπερβολικό ντύσιμο. -Πρέπει να μιλήσουμε.
Κλείνεσαι πολύ εδώ μέσα.
-Ενυδατώνομαι και μετράω παλμούς. -Δεν μιλάω για ηλεκτρολύτες.
Εννοώ ότι κλείνεσαι στον εαυτό σου.
Το μέρος σε επηρεάζει.
Υπάρχουν λόγοι.
Δεν υπάρχουν.
Δεν έστειλε η Τζουν την Κάσι.
Το χάπι δεν την είχε πιάσει.
-Όλο αλλάζεις τα γεγονότα. -Όχι, συνεχίζω να μαθαίνω.
Μόνο που τα πράγματα πήραν τον δρόμο τους.
Η μπατσίνα θα τη συλλάβει.
Ωραία.
Σοβαρολογείς;
Τι; Απέκτησες καρδιά;
Θα την ανακρίνουν.
Αν είναι αθώα, θα την αφήσουν.
Ξέρεις ότι δεν ισχύει!
Έχουμε ένα κοινό, εσύ κι εγώ, ότι το σύστημα μας μισεί.
Δεν θέλουν δικαιοσύνη.
Θέλουν ένα βολικό τέλος σε μια ηλίθια ιστορία.
Κι όταν κοιτάζουν οι ηλίθιοι μπάτσοι, μόνο εμάς βλέπουν.
Ήσουν βασικός ύποπτος.
Αν της πεις εσύ ότι κάποιος άλλος είναι αθώος,
θα είναι πολύ ισχυρό!
Σου φαίνομαι να έχω νιώσει ποτέ ισχυρός;
Ευχαριστώ, νεαρέ.
Η επιτροπή θα τα λάβει όλα υπόψη.
Έχουμε άλλη μία δήλωση επιπτώσεων.
Η Νεβέα Στρόιερ αποφάσισε να μιλήσει εκ μέρους του θύματος.
Εκείνη είναι το θύμα;
Διάβασα το βιογραφικό σου
και εντυπωσιάστηκα από τον τρόπο που ξεπέρασες την κατάσταση
και καταξιώθηκες σε μία από τις καλύτερες σχολές.
Και το έκανες μόνη σου.
Δεν τα κατάφερα μόνη μου.
Ποιος θα μπορούσε;
Φυσικά. Είχες οικογένεια, φίλους…
Και τη μητέρα μου.
Χάρη σ' εκείνη έγινα χορεύτρια.
Εκείνη ήταν που με ενθάρρυνε
και επέμενε ότι υπάρχει θέση στο μπαλέτο για κορίτσια σαν εμένα.
-Τι έχεις να πεις για το θύμα; -Τα θύματα.
Ήταν τέσσερα.
Ένα νεκρό, ένα σε αμαξίδιο, ένα στη φυλακή…
και ένα που έμεινε στον κόσμο χωρίς μητέρα.
Χάλασε κάτι μέσα μου που δεν μπορώ να διορθώσω.
Το μπαλέτο είναι το αληθινό μου στήριγμα.
Αλλά εσείς θέλετε σχέσεις στις οποίες θα βασιστεί η μητέρα μου;
Δεν ξέρω αν είμαι μία από αυτές.
Κυνηγάω τα δικά μου όνειρα.
Ξέρω ότι, αν αποφυλακιστεί η μητέρα μου,
θα μου φύγει ένα βάρος που κουβαλάω από εκείνη τη μέρα.
Ένα βάρος που με κάνει να νιώθω απατεώνισσα.
Τιμωρείτε τη μητέρα μου, αλλά κρατάτε κι εμένα στη θέση του θύματος.
Αν πιστεύετε πραγματικά ότι έχω κάτι να προσφέρω στον κόσμο…
θα δείξετε έλεος.
Όχι μόνο στη γυναίκα που έκανε αυτό το ένα λάθος…
αλλά και σ' εκείνη που υποφέρει ακόμα.
Περιμένετε. Αστυφύλακα Κρουζ, κάνετε μεγάλο λάθος.
Μόνος μου πήρα το χάπι.
Η Τζουν δεν είχε ανάμιξη.
Το συζήτησα αυτό χίλιες φορές.
Δοκιμάστε άλλη μία. Βάλαμε τη βραδιά της Κάσι στο Instagram.
-Χτένισα όλα τα μέσα. -Όχι τα προσωπικά μας.
Αστυφύλακα, ήδη πήγατε να συλλάβετε έναν αθώο.
Αν κάνετε πάλι λάθος, το αφεντικό δεν θα σας δώσει ευκαιρία
να βρείτε ποιος έσπρωξε την Κάσι.
Έχετε ένα τελευταίο χαρτί. Μην το σπαταλήσετε.
Ομολογώ ότι σπάνια ένας κύριος ύποπτος προσπαθεί να αθωώσει άλλον ύποπτο.
Πήγατε να με συλλάβετε.
Αλλά δεν το κάνατε, γιατί δεν μπορείτε.
Δεν έχετε στοιχεία.
Βρείτε κάποια.
Δείξε μου τι έχεις.
Το ξέρει.
Δεν της το είπα εγώ.
Το ξέρω.
Εγώ το έκανα.
Είμαι κακός άνθρωπος και θα τα χάσω όλα.
Γιατί πάντοτε καταστρέφω ό,τι είναι καλό στη ζωή μου;
Δεν κατέστρεψες τίποτα.
Το έφτιαξες. Έφυγες από κάτι που ήταν χάλια.
Τελείωσες κάτι διαλυμένο. Τη σχέση μας.
Αυτό είναι καλό.
Είσαι καλός, Όρεν.
Ξέρω το ποιόν σου, και μπορείς να σώσεις τη σχέση σου.
Ναι;
Κι αν είναι αργά;
Τι νέα;
Δεν υπάρχουν.
Η απάντηση μπορεί να βγει σε 24 ώρες ή σε έξι μήνες.
Έλεγα στον εαυτό μου πως δεν με νοιάζει η τύχη της.
Ό,τι κι αν γίνει, θα το αντιμετωπίσουμε.
Ακόμα κι αν δεν κάνει διαφορά…
ένιωσα καλά που είπα την αλήθεια.
Είμαι περήφανος.
Ωραία. Γουίτλο. Κέντρο.
Ξεκίνα το σόλο σου.
Βάλε φωτιά στην κίνηση.
Μη συγκρατείσαι.
Κάν' τη διπλή.
Ωραία.
Ακούμπησε το πόδι.
Αυτό μόνο ετοιμάσατε.
Σήμερα είναι μια νέα ημέρα. Είσαι έτοιμη;
Μάλιστα, κύριε.
Δείξε μου κάτι.
Πάρε τη βασική φράση κι αυτοσχεδίασε.
Εξερεύνησε.
Στην τελική, κάθε σόλο χρειάζεται πίστη.
Όχι στη χορογραφία, ή στην παραγωγή,
ή στην επιείκεια του κοινού,
αλλά στον εαυτό σου.
Να πιστέψεις ότι το σώμα σου γνωρίζει τι να κάνει
κι ότι οι μύες σου θα θυμηθούν, ακόμα κι αν το μυαλό σου μπλοκάρει.
Ότι μόλις κάνεις το άλμα στο προσκήνιο…
Ναι. Καλή δουλειά.
…θα έχεις τη δύναμη να προσγειωθείς όρθια.
Θέλω πιο σφιχτούς χρόνους. Ας το δουλέψουμε.
Υποτιτλισμός: Ελιάνα Τσακίρη